Filem Sarjan Hassan - Wikipedia

# Filem Sarjan Hassan

### From Wikipedia

Sarjan Hassan
Pengarah | Lamberto Avellana P. Ramlee
Pengarang | Ralph Modder (cerita) P. Ramlee (lakon layar)
Pelakon | P. Ramlee Saadiah Salleh Kamil
Penerbit | Malay Film Productions Ltd
Pengedar | Shaw Brothers Ltd
Mula Tayangan | 28 Ogos 1958
Bahasa | Bahasa Melayu
IMDb | -
filemkita | Rujukan filemkita

Filem Sarjan Hassan ialah salah satu filem yang dilakonkan oleh P. Ramlee. Pada awalnya filem ini diarahkan oleh Lamberto Avellana tetapi beliau tidak sempat menyiapkan filem ini sepenuhnya. Tugas pengarahan kemudiannya diambil alih oleh P. Ramlee.

## [Sunting] Sinopsis

AWAS: Jalan cerita dan/atau perincian pengakhiran berikut!

Hassan (P. Ramlee) berumur 10 tahun ketika ayahnya meninggal dunia. Ibunya pula meninggal dunia sewaktu dia masih kecil. Majikan arwah ayahnya yang kasihan akan nasib Hassan telah menjadikan Hassan sebagai anak angkatnya. Bagaimanapun, anak kepada ayah angkat Hassan, Aziz (Jins Shamsudin) berasa cemburu akan Hassan dan membencinya. Apabila mereka sudah dewasa, Aziz dan Buang (Salleh Kamil) senantiasa membuli dan mengganggu Hassan. Salmah (Saadiah) jatuh cinta dengan Hassan. Tindakan Salmah ini mendatangkan kemarahan kepada Aziz. Apabila Perang Dunia II semakin dekat, Rejimen Askar Melayu mula mengambil rekrut.

Aziz menyertainya tetapi Hassan yang juga ingin menyertainya dihalang berbuat demikian oleh ayah angkatnya yang menyuruhnya supaya menjaga kebun. Orang-orang kampung mula memanggil Hassan sebagai pengecut dan ini menyebabkan Hassan membuat keputusan untuk lari daripada rumah supaya dia dapat menyertai Askar Melayu. Hassan membuktikan dia mampu menjadi seorang askar yang bagus dan tidak lama kemudian dinaikkan pangkat menjadi Sarjan.

Apabila Jepun menyerang Malaya, Sarjan Hassan bersama-sama dengan rakan seperjuangannya menentang mereka dengan gagah dan berani sekali. Hassan juga turut menyelamatkan Aziz apabila dia menjadi tawanan perang. Dalam masa yang sama, Buang mengkhianati bangsanya sendiri dengan menjadi polis rahsia Jepun atau Kampeitai. Buang menggunakan kedudukannya untuk menggangu penduduk kampung dan memaksa Salmah mengahwininya.

## [Sunting] Pelakon

1. P. Ramlee (Sarjan Hassan)
2. Saadiah (Salmah)
3. Jins Shamsuddin (Aziz)
4. Salleh Kamil (Buang)
5. Daeng Idris (Pak Lebai)
6. Aini Jasmin (Minah)
7. Kapten John Gray RMR
8. Kapten David Downe RM
9. Sarjan Pon
10. Koperal Rashid
11. Nyong Kamil
12. Leng Hussein
13. Omar Rojik
14. S. Shamsuddin
15. M. Rafee
16. Adik Jaafar
17. Kemat Hassan
18. Habibah
19. Omar Suwita
20. Zainol Bakar
21. Ali Fiji

## [Sunting] Pengarah

- Lamberto Avellana
- P. Ramlee

Diperolehi daripada "http://ms.wikipedia.org../../../f/i/l/Filem_Sarjan_Hassan_9521.html"

Kategori: Filem Malaysia tahun 1958

##### Views

- Rencana
- Perbincangan
- Semakan terkini

##### Cari